টাইগার শিবিরে দুঃসংবাদ – স্বাধীন ৭১
Home / ক্রিকেট / টাইগার শিবিরে দুঃসংবাদ
hosen robiul 2 weeks ago	ক্রিকেট Leave a comment 89 Views
ভারতের বিপক্ষে দ্বিতীয় টি-টোয়েন্টির আগে অনুশীলনে চোট পেয়েছেন বাংলাদেশের মিডল অর্ডার ব্যাটসম্যান মোহাম্মদ মিঠুন। রাজকোটের সৌরাষ্ট্র ক্রিকেট অ্যাসোসিয়েশন স্টেডিয়ামে ব্যাটিং অনুশীলনের সময় থুতনিতে আঘাত পেয়েছেন তিনি।
নেটে পেস বোলারের বিপক্ষে একটি স্কুপ শট খেলতে গিয়ে বলের আঘাতে থুতনি কেটে যায় মিঠুনের। এর ফলে দ্রুতই প্রাথমিক চিকিৎসা দেয়ার জন্য তাঁকে নিয়ে যাওয়া হয়। বেশি ক্ষত থাকায় একটি সেলাই দিতে হয়েছে তাঁর থুতনিতে।
এর ফলে সিরিজের দ্বিতীয় টি-টোয়েন্টিতে মিঠুনের খেলা নিয়ে শঙ্কা রয়েছে। যদিও সিরিজের প্রথম ম্যাচে একাদশের বাইরেই থাকতে হয়েছিল ডানহাতি এই ব্যাটসম্যানকে।
রাজকোটের এই ভেন্যুতেই আগামী ৭ নভেম্বর সিরিজের দ্বিতীয় টি-টোয়েন্টি খেলতে নামবে বাংলাদেশ। সিরিজের শেষ টি-টোয়েন্টি ম্যাচটি অনুষ্ঠিত হবে আগামী ১০ নভেম্বর। সিরিজের প্রথম ম্যাচে ৭ উইকেটের বড় জয়ে ১-০ ব্যবধানে এগিয়ে আছে বাংলাদেশ। বৈরি আবহাওয়ার কারণে ভারত-বাংলাদেশের মধ্যকার সিরিজের দ্বিতীয় ম্যাচটি নিয়ে শঙ্কা রয়েছে।
ভারতের আবহাওয়া অধিদপ্তরের তথ্য মতে, গুজরাট অঞ্চলে আঘাত হানতে চলেছে ঘূর্ণিঝর ‘মাহা’। বাংলাদেশের বিপক্ষে ম্যাচের আগের দিনই এই ঘূর্নিঝরটি আঘাত হানতে পারে। এর প্রভাবে বৃহস্পতিবার সারাদিন বৃষ্টি থাকতে পারে।
Previous ও বাংলাদেশের ঠাণ্ডা মাথার ধোনি: শেবাগ
Next বদলে যাচ্ছে বাংলাদেশের ক্রিকেট!